《九日无酒仍不见菊唯岩桂一瓶伴此岑寂》
宋代·喻良能

白衣不至酒难赊，兀坐晴窗独饮茶。
今日重阳对岩桂，昔年百本看黄花。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。